Document ID: 31992R3735

ΚΑΝΟΝΙΣΜΟΣ (ΕΟΚ) αριθ. 3735/92 ΤΗΣ ΕΠΙΤΡΟΠΗΣ της 22ας Δεκεμβρίου 1992 για τον περιορισμό στην Ελλάδα της εφαρμογής του κανονισμού (ΕΟΚ) αριθ. 1442/88 του Συμβουλίου για τη χορήγηση, για τις αμπελουργικές περιόδους 1988/89 έως 1995/96, των πριμοδοτήσεων οριστικής εγκατάλειψης των αμπελουργικών εκτάσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1442/88 του Συμβουλίου της 24ης Μαρτίου 1988 για τη χορήγηση, για τις αμπελουργικές περιόδους 1988/89 έως 1995/96, των πριμοδοτήσεων οριστικής εγκατάλειψης των αμπελουργικών εκτάσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1869/92 (2), και ιδίως το άρθρο 12 παράγραφος 5 δεύτερο εδάφιο,
Εκτιμώντας:
ότι στο άρθρο 12 παράγραφος 5 του κανονισμού (ΕΟΚ) αριθ. 1442/88 προβλέπεται, ότι σε περίπτωση κινδύνου μαζικών εκριζώσεων που θα πραγματοποιηθούν αναμένοντας την απόφαση του Συμβουλίου, τη δυνατότητα αναστολής ή περιορισμού της εφαρμογής του καθεστώτος της οριστικής εγκατάλειψης των αμπελουργικών εκτάσεων, προκειμένου να αποφευχθεί μια προφανώς ανισόρροπη εφαρμογή μεταξύ των κρατών μελών-
ότι, κατά τη διάρκεια των τριών περιόδων 1988/89 έως 1990/91, χορηγήθηκαν πριμοδοτήσεις εκριζώσεως σε 13 792 εκτάρια αμπέλου, εκ των οποίων 8 193 εκτάρια για εκτάσεις που προορίζονται για την παραγωγή σταφίδων- ότι αυτό αντιστοιχεί στην εκρίζωση του 8,4 % της συνολικής αμπελουργικής εκτάσεως της Ελλάδας- ότι ο μέσος όρος της εκριζώσεως για την ίδια περίοδο στην Ισπανία, τη Γαλλία και Ιταλία ήταν χαμηλότερος από 4 %- ότι οι προβλεπόμενες να εγκαταλειφθούν εκτάσεις στην Ελλάδα για την περίοδο 1991/92 είναι ανώτερος από 5 000 εκτάρια- ότι η ιδία τάση συνεχίζεται, δεδομένου ότι οι πριμοδοτήσεις είναι σχετικώς ελκυστικότερες στην Ελλάδα απ' ότι στην υπόλοιπη Κοινότητα και ο ελληνικός αμπελών υφίσταται τις επιπτώσεις των προσβολών της φυλλοξήρας- ότι η ταχύτατη αυτή εξέλιξη είναι αποσταθεροποιητική από κοινωνικοοικονομικής απόψεως-
ότι ο κανονισμός της Επιτροπής ελήφθη επειγόντως αναμένοντας στην απόφαση του Συμβουλίου-
ότι πρέπει να ληφθούν υπόψη, στις εν λόγω ζώνες, οι παραγωγοί οι οποίοι έχουν ήδη υποβάλει αίτηση και έχουν τα σχετικά μέτρα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εφαρμογή του κανονισμού (ΕΟΚ) αριθ. 1442/88 αναστέλλεται στην Ελλάδα έως το τέλος της περιόδου 1992/93 για τις ποικιλίες σταφυλών:
- Σουλτανίνα (Soultanina),
- Κορινθιακή (Korinthiaki).
Άρθρο 2
Η Ελλάδα αποδέχεται ως παραδεκτές αιτήσεις εκείνες που έχουν υποβληθεί πριν από την έναρξη ισχύος του παρόντος κανονισμού και αφορούν τις ποικιλίες που αναφέρονται σ' αυτόν, εάν ο αιτών παρέχει ικανοποιητική απόδειξη στις αρμόδιες αρχές ότι έχει ήδη λάβει τα μέτρα που θα πρέπει να οδηγήσουν στην εκρίζωση.
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1992.

Labels: 18
6